text: fogedretten
  
  publiceret: 2022-05-04 14:23:27+02:00
  Fogedretten er er afdeling under byretten ligesom skifteretten.
  Man kan blive indkaldt til møde i fogedretten, hvis man skylder penge i henhold til for eksempel et frivilligt forlig eller en dom og ikke betaler til tiden.
  
  
  Fogedretten behandler således sager om tvangsgennemførelse af krav. Det kan for eksempel være krav om betaling af penge eller krav om at få en ting udleveret.
  En kreditor kan få fogedrettens hjælp til at inddrive kravet.
  Hvis den der skylder penge ikke kan betale, kan kreditor bede fogedretten om at foretage udlæg i skyldners ejendele.
  Har en sælger solgt en ting på afbetaling, for eksempel en bil, og betaler køber ikke afdragene til tiden, kan sælger få fogedrettens hjælp til at få tingen tilbage.
  Hvis en lejer ikke betaler sin husleje til tiden, kan udlejeren få fogedretten til at sætte lejeren ud.
  Fogedretten holder også 
  tvangsauktioner
   over fast ejendom.
  Selv om en rettighed ikke er klart fastslået, kan fogedretten i visse tilfælde hjælpe med en foreløbig sikring af rettigheden.
  Se nærmere om fogedretten under 
  Danmarks Domstole
  .
  